রাজধানীর তেজগাঁও প্রধানমন্ত্রীর কার্যালয়ের সামনে একটি প্রাইভেটকারে আগুন লাগার ঘটনা ঘটেছে। গতকাল বিকাল সাড়ে ৩টার দিকে এ ঘটনা ঘটে। ফায়ার সার্ভিস সদর দফতরে ডিউটি অফিসার মিজানুর রহমান বাংলাদেশ প্রতিদিনকে জানান, বিকালে প্রধানমন্ত্রীর কার্যালয়ের সামনে যান্ত্রিক গোলযোগের কারণে একটি প্রাইভেটকারে আগুন লাগে। খবর পেয়ে সেখানে ফায়ার সার্ভিসের ২টি ইউনিট পাঠানো হয়। ৭-৮ মিনিটের মধ্যে আগুন নিয়ন্ত্রণ করতে সক্ষম হন ফায়ার সার্ভিস কর্মীরা।